CELEX: 32010D0714
Language: el
Date: 2010-11-25 00:00:00
Title: 2010/714/: Απόφαση της Επιτροπής, της 25ης Νοεμβρίου 2010 , για την τροποποίηση της απόφασης 2004/4/ΕΚ που επιτρέπει προσωρινά στα κράτη μέλη να λάβουν επείγοντα μέτρα κατά της εξάπλωσης της Pseudomonas solanacearum (Smith) Smith όσον αφορά την Αίγυπτο [κοινοποιηθείσα υπό τον αριθμό Ε(2010) 8185]

26.11.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 310/14
            
         ΑΠΌΦΑΣΗ ΤΗΣ ΕΠΙΤΡΟΠΉΣ
   της 25ης Νοεμβρίου 2010
   για την τροποποίηση της απόφασης 2004/4/ΕΚ που επιτρέπει προσωρινά στα κράτη μέλη να λάβουν επείγοντα μέτρα κατά της εξάπλωσης της Pseudomonas solanacearum (Smith) Smith όσον αφορά την Αίγυπτο
   [κοινοποιηθείσα υπό τον αριθμό Ε(2010) 8185]
   (2010/714/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης,
   την οδηγία 2000/29/ΕΚ του Συμβουλίου, της 8ης Μαΐου 2000, περί μέτρων κατά της εισαγωγής στην Κοινότητα οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στο εσωτερικό της Κοινότητας (1), και ιδίως το άρθρο 16 παράγραφος 3,
   Εκτιμώντας τα ακόλουθα:
   
               (1)
            
            
               Σύμφωνα με την απόφαση 2004/4/ΕΚ της Επιτροπής (2), οι κόνδυλοι του Solanum tuberosum L., καταγωγής Αιγύπτου, δεν πρέπει καταρχήν να εισάγονται στην Ένωση. Σύμφωνα με τη δυνατότητα παρέκκλισης από την εν λόγω απόφαση, επιτρεπόταν, η είσοδος τέτοιων κονδύλων στην Ένωση από περιοχές «απαλλαγμένες από επιβλαβείς οργανισμούς» και με την τήρηση συγκεκριμένων όρων κατά τα περασμένα έτη, συμπεριλαμβανομένης της περιόδου εισαγωγών 2009/2010.
            
         
               (2)
            
            
               Κατά τη διάρκεια της περιόδου εισαγωγών 2009/2010 δεν καταγράφηκε κανένα κρούσμα Pseudomonas solanacearum (Smith) Smith στην Ένωση.
            
         
               (3)
            
            
               Όπως ζήτησε η Αίγυπτος και υπό το φως των πληροφοριών που παρέσχε, η Επιτροπή διαπίστωσε ότι ο κίνδυνος εξάπλωσης της Pseudomonas solanacearum (Smith) Smith με την είσοδο στην Ένωση κονδύλων του Solanum tuberosum L. από περιοχές της Αιγύπτου που είναι απαλλαγμένες από επιβλαβείς οργανισμούς έχει μειωθεί επαρκώς, με την προϋπόθεση ότι πληρούνται οι ειδικοί όροι που αναφέρονται στην απόφαση 2004/4/ΕΚ.
            
         
               (4)
            
            
               Κατά συνέπεια, για την περίοδο εισαγωγών 2010/2011 πρέπει να επιτραπεί η είσοδος στην Ένωση κονδύλων του Solanum tuberosum L. από περιοχές της Αιγύπτου που είναι απαλλαγμένες από επιβλαβείς οργανισμούς.
            
         
               (5)
            
            
               Σύμφωνα με τα προβλεπόμενα στην απόφαση 2004/4/ΕΚ, η εν λόγω απόφαση έπρεπε να επανεξεταστεί πριν από τις 30 Σεπτεμβρίου 2010. Βάσει των παραπάνω πορισμάτων, η προθεσμία επανεξέτασης πρέπει να παραταθεί.
            
         
               (6)
            
            
               Για το λόγο αυτό θα πρέπει να τροποποιηθεί αναλόγως η απόφαση 2004/4/ΕΚ.
            
         
               (7)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης φυτοϋγειονομικής επιτροπής,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση 2004/4/ΕΚ τροποποιείται ως εξής:
   
               1)
            
            
               Στο άρθρο 2 παράγραφος 1, το «2009/2010» αντικαθίσταται από το «2010/2011».
            
         
               2)
            
            
               Στο άρθρο 4, η ημερομηνία «31 Αυγούστου 2010» αντικαθίσταται από την ημερομηνία «31 Αυγούστου 2011».
            
         
               3)
            
            
               Στο άρθρο 7, η ημερομηνία «30 Σεπτεμβρίου 2010» αντικαθίσταται από την ημερομηνία «30 Σεπτεμβρίου 2011».
            
         
               4)
            
            
               Το παράρτημα τροποποιείται ως εξής:
               
                           α)
                        
                        
                           στο σημείο 1 β) iii), το «2009/2010» αντικαθίσταται από το «2010/2011»·
                        
                     
                           β)
                        
                        
                           στη δεύτερη περίπτωση του σημείου 1 β) iii), η ημερομηνία «1η Ιανουαρίου 2010» αντικαθίσταται από την ημερομηνία «1η Ιανουαρίου 2011»·
                        
                     
                           γ)
                        
                        
                           στο σημείο 1 β) xii), η ημερομηνία «1η Ιανουαρίου 2010» αντικαθίσταται από την ημερομηνία «1η Ιανουαρίου 2011».
                        
                     
         Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 25 Νοεμβρίου 2010.
      
         
            Για την Επιτροπή
         
         John DALLI
         
            Μέλος της Επιτροπής
         
      
   
   
      (1)  ΕΕ L 169 της 10.7.2000, σ. 1.
   
      (2)  ΕΕ L 2 της 6.1.2004, σ. 50.